Casa ta și universul au cel puțin un lucru în comun – pot fi locuri foarte prăfuite.
Când te întorci dintr-un concediu foarte lung, e posibil ca geamurile din casă
să fie atât de prăfuite încât să nu mai vezi prin ele.
În mod surprinzător, astronomii au o problemă similară când folosesc telescoape optice –
cele care văd același fel de lumină pe care-l vedem și noi.
Acestea nu pot vedea prin zonele foarte prăfuite din univers,
deoarece acestea par precum ziduri întunecate, blocând vederea.
Și cum poți rata multe lucruri interesante ce se petrec afară din cauza geamului prăfuit,
O parte din cele mai importante evenimente din univers se petrec în interiorul uriașilor norilor reci de praf și gaz.
Spre exemplu, stelele și planetele se nasc în acești nori, care sunt întunecați pentru majoritatea telescoapelor.
Astronomii vor să înțeleagă cum se formează acestea,
deoarece atât stelele cât și planetele lor sunt esențiale pentru dezvoltarea vieții.
Ai nevoie de o planetă pe care să trăiești și de o stea sa furnizeze energia ce-ți permite supraviețuirea.
Astfel încât sunt două opțiuni...
Fie găsești o metodă să cureți praful, sau obții niște ochelari speciali cu care poți vedea prin el.
Pentru tine, prima opțiune ar fi mai ușoară, dar astronomii nu au încotro.
Ei nu pot curăța praful din spațiu – trebuie să construiască ceva care poate vedea prin praf.
Cu ajutorul inginerilor, ei au creat radiotelescoapele, iar ALMA este unul dintre ele.
Acestea sunt telescoape care văd un anumit fel de lumină, numită unde radio, care nu sunt blocate de praf.
În plus, anumite lucruri în univers sunt atât de reci,
încât nu produc suficientă energie pentru a fi văzute în lumină vizibilă.
Totuși, se întâmplă sa emită unde radio, deoarece acest tip de lumină e produs de procese mai puțin energetice.
Astfel, chiar dacă poți vedea Soarele nostru, și alte stele,
în copilăria, tinerețea și maturitatea lor,
doar radiotelescoapele pot vedea stelele care chiar atunci se nasc,
și încă nu produc suficientă energie.
Doar radiotelescoapele pot observa și planetele ce se formează în discurile prăfuite ale acestor stele nou-născute.
Atunci de ce unele stele se fac mult mai mari decât altele?
Cum se formează planetele în jurul noilor stele?
De ce sunt unele sisteme solare atât de diferite față de al nostru?
Ei bine, acestea sunt întrebările la care ALMA poate găsi răspuns.
Adaptarea: ESO; Traducerea: Mihail-Gabriel Bărbuță